(235) 
déclaray audit docteur le contenu de notre dite dernière chargie et le 
double de la lettre que vous escripviez au roy de votre main. Et incon- 
tinent que ledit sgr. roy eust souppé , nous nous présentasines à luy, 
disant que nous havions eu une novelle poste et que nous havions lettres 
de votre main adressantes à Sa Majesté ; lequel incontinant se leva et 
se retira en un carré, et luy havoir présenté vous dites lettres , les leut 
incontinant bien au long et se retourna devers nous, disant qu'il at- 
tendoit bien tielles novelles , et que desja il estoit en propoz de fere la 
despéchie que vous luy escripviez et que dès adhonc il s’en alloit à be- 
sogner sur icelle matiere. Et quant je lui voulsi présenter les minutes 
de lettres que je havoye faictes de son comandemant, il me dict que je les 
gardasse jusques à lendemain que fu iher sambedy vun.e de ce moys; 
car il havoit déliberé demeurer tout ce jour enclos pour fère la despé- 
chie de toutes ses matières à fin d'envoyer la poste incontinant , et ma 
dict que je attendisse à mon logis jusques à ce qu'il envoyeroit pour 
moi. Ge que je fis. 
Ledit jour de iher vun.e de ce mois, environ deux heures après midy, 
ledit sgr. roy envoya que nous allisions devers luy, mons.r le docteur 
et moy; et incontinant que nous fusmes là trouvasmes qu'il bavoit assem- 
blé son conseil privé jusques au nombre de six, et dict qu'il havoit 
envoyé pour nous deux à fin que nous fussions dudit conseil, car il tou- 
choit en partie le faict des pays d'ambas, et là monstra à fou{z ses con- 
seliers un pourtraict qu'il havoit faict de la situacion desdits pays 
d’ambas , de France , de Bourgogne , Savoye, Monferrat et Milan et de 
toutz les chemins qu'il poarroit prendre pour aller en Italie, mesme- 
mant pour tirer à Milan, déclairant que son imtencion estoit en toutes 
façons de s’en aller à Milan et aux ltalles ; car il havoit tielles intelli- 
gences qu'il espéroit havoir toutes les Itales. Mays il proposa que, attendu 
les invasions des Françoys ès pays d’ambas et aussy pour la préserva- 
cion des dits pays et du pays de Bourgogne qu'est aussy là, eust à pré- 
server les Alamagnes, il luy faudroit havoir troys armées ; l'une pour 
Milan, l'aultre pour Bourgogne, l’autre pour lesdits pays d'ambas et 
qu'ils luy deussent consellier s’il debvoit aynsi partir son armée en troys 
ou s’il debvoit envoyer un nombre de ses propres gens à Milan et luy 
aveque toute l’ayde impériale , entrer en France pour rctrahire lesdits 
Francoys desdits pays d'ambas, entrant en la Champagnie du cousté de 
